Diari Oficial de la Generalitat Valenciana


Sumari del DOGV 8236, del 16-02-2018 (2018/1454)

Extracte de la Resolució de 12 de febrer de 2018, del director de l'Agència Valenciana de Foment i Garantia Agrària, per la qual es convoquen, per a l'any 2018, les ajudes, finançades per FEADER, per a l'aplicació de mesures de gestió forestal sostenible.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1454


Data del document
:   12-02-2018

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 12 de febrer de 2018, del director de l'Agència Valenciana de Foment i Garantia Agrària, per la qual es convoquen, per a l'any 2018, les ajudes, finançades per FEADER, per a l'aplicació de mesures de gestió forestal sostenible. [2018/1454]  
BDNS (identif.): 386017.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Finalitat  
La finalitat de les ajudes està descrit en els annexos II, III i IV de l'ordre de bases, segons el detall següent:  
1. Redacció d'instruments de gestió forestal sostenible. Annex II: redacció de plans tècnics de gestió forestal (PTGF) a fi de garantir, quan siguen aplicats, la sostenibilitat ambiental i econòmica de l'ús i aprofitament dels recursos forestals.  
2. Gestió forestal sostenible per a la millora ambiental i paisatgística i el foment dels ecosistemes forestals. Annex III: realització d'actuacions de gestió forestal encaminades a aconseguir els fins següents:  
- Dificultar l'expansió dels incendis forestals millorant l'estructura interna dels boscos i diversificant la distribució dels hàbitats naturals sobre el territori, de manera que es propicie la presència d'ecotons de gran riquesa ecològica que generen, al seu torn, discontinuïtats naturals de les masses boscoses;  
- Incrementar la resiliència natural dels ecosistemes forestals davant dels desastres naturals (plagues i malalties i condicions de sequera prolongada característica de l'actual canvi climàtic).  
- Fomentar la maduresa ecològica dels ecosistemes forestals mediterranis, millorant la seua diversitat biològica i l'estabilitat estructural natural.  
3. Inversions per a la transformació i comercialització de productes forestals. Annex IV: valorar els productes forestals per a fomentar la gestió sostenible de les masses forestals i crear un teixit industrial d'aprofitament, transformació i comercialització dels principals productes forestals de les nostres muntanyes. La valoració dels productes forestals haurà d'integrar-se en projectes empresarials que revertisquen netament en la millora socioeconòmica del territori d'origen i, a més, suposen un valor afegit respecte a la millora tecnològica i ambiental dels sistemes de producció i comercialització.  
  
Segon. Beneficiaris  
1. Redacció d'instruments de gestió forestal sostenible. Annex II: les persones físiques o jurídiques, titulars de drets de propietat o d'ús i gaudi de terrenys forestals de la Comunitat Valenciana, privats o municipals no gestionats per la Generalitat Valenciana, de manera individual o agrupats per mitjà d'alguna forma permesa en la legislació vigent.  
  
2. Gestió forestal sostenible per a la millora ambiental i paisatgística i el foment dels ecosistemes forestals. Annex III: les persones físiques o jurídiques, titulars de drets de propietat o d'ús i gaudi de terrenys forestals de la Comunitat Valenciana, privats o municipals no gestionats per la Generalitat Valenciana, de manera individual o agrupats per mitjà d'alguna forma permesa en la legislació vigent.  
3. Inversions per a la transformació i comercialització de productes forestals. Annex IV:  
- Les persones físiques o jurídiques el domicili fiscal i la principal activitat de les quals radique a la Comunitat Valenciana, que realitzen o es comprometen a realitzar activitats industrials de mobilització, transformació o comercialització de productes forestals no per a fusta (suro, resines, plantes aromàtiques i medicinals, mel, fruites i la resta de productes alimentaris forestals), i de la fusta residual procedent de tractaments silvícoles, tallades i aprofitaments forestals la destinació de la qual siga la producció de biomassa, i que responguen a microempreses, xicotetes i mitjanes empreses (pime) que complisquen els criteris establits en l'annex I del Reglament (UE) núm. 702/2014, de la Comissió, de 25 de juny de 2014;  
- Els titulars privats de terrenys forestals i les seues associacions;  
- Els municipis i les seues associacions.  
  
Tercer. Bases reguladores  
Ordre 23/2017, de 10 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020 (DOGV 8120, 5 de setembre).  
  
Quart. Import  
3.500.000,00 euros en 2018 i 4.700.000,00 euros en 2019, distribuïdes de la manera següent:  
  
Operació 8.5.1. Instruments de gestió forestal sostenible (annex II)  
Anualitat 5351 356.119  
Anualitat 5072 905.277  
  
Operació 8.5.2. Gestió forestal sostenible per a la millora ambiental i paisatgística i el foment dels ecosistemes forestals (annex III)  
Anualitat 2018 1.500.000  
Anualitat 2019 2.500.000  
  
Operació 8.6.1. Inversions per a la transformació i comercialització de productes forestals (annex IV)  
Anualitat 2018 1.500.000  
Anualitat 2019 1.500.000  
  
Cinqué. Termini de presentació de sol·licituds  
Dos mesos, a comptar des de l'endemà de la publicació en el DOGV de la resolució.  
  
València, 12 de febrer de 2018.- El director de l'Agència Valenciana de Foment i Garantia Agrària: Francisco Rodríguez Mulero.